**Privirea**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O clipă timpul parcă a stat în loc

Și simt că am atins nemărginirea,

Pentr-o secundă-n fărâma de noroc

Privirea ta mi-a întâlnit privirea.

Văpăi din cerul meu îngemănate

S-au aprins din stele-n grele vâlvătăi

Și-au răscolit simțirile uitate

Când ochii mei seduși au fost de ai tăi.

Și nepătrunse căi interioare,

Întortocheate ca într-un labirint ,

S-au redeschis iubirii visătoare

Simțind privirile de dor și de alint.

Strivit de albastrul cerului senin

Ce-n ochii tăi deplin s-a revărsat,

Resimt fiorul cald și cristalin

La care atât de mult eu am visat.

Și cern acum în ale mele gânduri

Trăirile pe care altădată

Le-am îngropat temeinic în adâncuri

Dar le revăd în raza ta curată

Ce-mi dăruiește-n suflet alinare

Și-o lume-ntreagă-n față se deschide,

Iubirea, în eterna ei splendoare,

Întreaga mea ființă o cuprinde.

Căprar Florin